作者:關漢卿
標題:雙調・大德歌（四首）春
內容:子規啼，不如歸，道是春歸人未歸。幾日添憔悴，虛飄飄柳絮飛。一春魚雁無訊息，則見雙燕鬥銜泥。夏俏冤家，在天涯，偏那裡綠楊堪繫馬？困坐南窗下，數對清風想念他。蛾眉淡了教誰畫？瘦巖巖羞帶石榴花。秋風飄飄，雨瀟瀟，便做陳摶睡不著。懊惱傷懷抱，撲簌簌淚點拋。秋蟬兒噪罷寒蛩兒叫，淅零零細雨打芭蕉。冬雪紛紛，掩重門，不由人不斷魂，瘦損江梅韻。那裡是清江江上村？香閨裡冷落誰瞅問？好一個憔悴的憑闌人！。